**Super Aguri F1** oli japanilainen Formula 1 -talli, jonka perusti japanilainen entinen F1-kuljettaja Aguri Suzuki. Talli osallistui 39 F1-sarjan kilpailuun kausilla 2006–2008 ja saavutti yhteensä neljä MM-pistettä.

Super Agurin päämaja sijaitsi Tokiossa, mutta tehdas sijaitsi entisen Arrows-tallin vanhoissa tiloissa Englannin Leafieldissa.

Super Agurin perustaja Aguri Suzuki ilmoitti 5. toukokuuta 2008, että talli joutuu lopettamaan kilpailutoimintansa talousvaikeuksien takia. Tallin viimeiseksi kilpailuksi jäi Espanjan Grand Prix 2008. Talli keräsi kahden kauden aikana neljä pistettä.

Vuonna 2014 Super Aguri palaa kilparadoille osallistuen uuteen Formula E -sähköautosarjaan Amlin Aguri nimellä.

Historia
--------

### Tallin perustaminen

Super Agurin osallistuminen ensimmäiselle kaudelleen 2006 oli vaarassa epäonnistua. Talli ilmoitti FIA:lle 1. marraskuuta 2005 aikomuksestaan osallistua MM-sarjaan seuraavalla kaudella. FIA:n virallinen lehdistötiedote seuraavan kauden osallistujista kuitenkin vahvisti, ettei Super Aguri osallistu sarjaan. Syynä tähän oli se, että talli ei pystynyt maksamaan vaadittua 48 miljoonan dollarin osallistumismaksua ajoissa. Talli haki kuitenkin uutta osallistumislupaa kaudelle ja jatkoi valmistautumista. FIA hyväksyi tallin osallistumisen kaudelle 26. tammikuuta 2006, kun muut tallit myöntyivät tähän.

### Kausi 2006

Franck Montagny Ranskan Grand Prix'ssä 2006
Super Aguri aloitti debyyttikautensa SA05-autolla, joka perustui vuoden 2002 Arrows-autoon. Auto käytti Hondan moottoria ja Bridgestonen renkaita. Tallin oma SA06-auto esiteltiin ensimmäisen kerran Silverstonessa 19. heinäkuuta 2006, ja se teki kilpailudebyyttinsä Saksan GP:ssa Hockenheimringillä 30. heinäkuuta.

#### Kuljettajat

Tallin kilpakuljettajina kauden alussa toimivat japanilaiset Takuma Sato ja Yuji Ide sekä kolmantena kuljettajana ranskalainen Franck Montagny. Ide menetti kuitenkin neljän osakilpailun jälkeen kuljettajan paikkansa Euroopan Grand Prix'stä alkaen Montagnylle heikkojen ja toisinaan jopa vaarallisten ajosuoritustensa takia, joista FIA oli joutunut huomauttamaan tallia. Myöhemmin FIA perui Iden superlisenssin. Montagny ehti ajamaan seitsemän osakilpailun verran, jonka jälkeen hänen paikkansa lunasti Saksan Grand Prix'stä alkaen japanilainen Sakon Yamamoto. Toisen kuljettajavaihdoksen syyksi ilmoitettiin tallin halu pysyä täysin japanilaisena. Montagny kuitenkin jatkoi tallissa testikuljettajana.

Takuma Sato Yhdysvaltain Grand Prix'ssä 2006
#### Menestys kaudella

Super Agurin ensimmäinen kilpailu oli Bahrainin Grand Prix. Takuma Sato ajoi kilpailun maaliin asti, kun taas tallin toisen kuljettajan Yuji Iden kilpailu ei mennyt yhtä hyvin; hän lähes ajoi tallin mekaanikkojen päältä ja joutui keskeyttämään kilpailun 35. kierroksella mekaaniseen vikaan. Tulos seuraavasta kilpailusta, Malesian Grand Prix'stä oli hieman parempi, ja myös tällä kertaa ainoastaan Sato ajoi maaliin.

Super Agurin kolmannessa kilpailussa Australian Grand Prix'ssä tallilta nähtiin merkittävää parannusta. Kilpailussa molemmat tallin autoista pääsivät maaliin.

Euroopan Grand Prix'ssä tallin kuljettaja Yuji Ide väistyi kilpakuljettajan paikalta. FIA:n mukaan Ideltä ei löytynyt tarpeeksi kokemusta kilpailemisesta, ja sen mukaan Iden tulisi kerätä lisää ajokokemusta testikuljettajan tehtävissä. Tallin kilpakuljettajaksi Iden tilalle nousi testikuljettaja Franck Montagny. Ide menetti myös FIA:n superlisenssin, mikä esti hänen osallistumisensa Formula 1 -kilpailuun.

Franck Montagny sai jatkaa Super Agurin toisen auton ajamista Ranskan Grand Prix'hin asti, kunnes kilpakuljettajan paikka vaihdettiin japanilaiselle Sakon Yamamotolle. Yamamoto ajoi ensimmäisen kilpailunsa Saksan Grand Prix'ssä. 

Päivitetty SA06-auto tuotiin radalle onnistuneesti Saksan Grand Prix'ssä. Aika-ajoissa se tuotti toivotun tuloksen, kun tallin auto sijoittui lähtöruudukossa Midland-tallin auton edelle. Kilpailu ei kuitenkaan ollut tallille yhtä suotuisa; molemmat autot keskeyttivät.

Tallin vauhdin paraneminen uuden auton myötä huipentui kauden päättäneessä Brasilian Grand Prix'ssä, jossa Takuma Sato toi tallille kauden parhaan sijoituksen, kymmenennen sijan, ja Sakon Yamamoto ajoi kilpailun seitsemänneksi nopeimman kierroksen.

Kauden päätteeksi talli sijoittui valmistajien MM-sarjassa viimeiseksi, eikä kyennyt saavuttamaan ainuttakaan MM-pistettä.

### Kausi 2007

Anthony Davidson Brasilian Grand Prix'n 2007 vapaissa harjoituksissa
Kaudelle 2007 Super Aguri sai uuden SA07-auton, jonka kehittämisessä talli oli saanut tukea Hondalta.

#### Kuljettajat

Japanilaisuuttaan korostava talli pyrki ajattamaan debyyttikaudellaan kahta japanilaiskuljettajaa, mutta tallissa jatkavan Takuma Saton rinnalle ei löytynyt toista mitat täyttävää japanilaista kuljettajaa. Niinpä talli valitsi kaudelle 2007 Hondan testikuljettajan, brittiläisen Anthony Davidsonin. Talli ilmoitti valinnasta 15. marraskuuta 2006. Talli ilmoitti myös, että tallin kolmantena kuljettajan ajaa alankomaalainen Giedo van der Garde. Hän siirtyi kuitenkin Spyker F1 -talliin ennen kauden alkua. Edellisen kauden kilpakuljettaja Sakon Yamamoto oli tallin testikuljettaja kaudella 2007. Yamamoto kuitenkin siirtyi Spyker F1 -tallin kilpakuljettajaksi Euroopan Grand Prix'n jälkeen.

Takuma Sato Japanin Grand Prix'ssä 2007
#### Menestys kaudella

Super Agurin auto ei läpäissyt FIA:n törmäystestiä, koska sen perä hajosi enemmän kuin oli sallittu. Talli julkaisi kauden autonsa vain kaksi vuorokautta ennen Australian Grand Prix'n harjoitusten alkua.

Kauden ensimmäisessä kilpailussa Australian Grand Prix'ssä Super Aguri yllätti, kun tallin autot ajoivat aika-ajoissa sijoille 10 ja 11. Kilpailussa Sato putosi sijalle 12 ja Davidson sijalle 16 kolaroituaan Spykerin Adrian Sutilin kanssa.

Super Aguri saavutti ensimmäisen pisteensä Espanjan Grand Prix'ssä, jossa Takuma Sato ajoi sijalle 8. Seuraavat pisteet tulivat Kanadan Grand Prix'stä, jossa Sato sijoittui kuudenneksi saaden kolme MM-pistettä.

Super Aguri sijoittui valmistajien MM-sarjassa yhdeksänneksi neljän MM-pisteen turvin. Taakse jäivät Spyker sekä kaikki pisteensä vakoiluskandaalin takia menettänyt McLaren.

### Kausi 2008

Anthony Davidson ajamassa tallin viimeiseksi jääneellä kaudella Malesian Grand Prix'ssä
Ennen kauden 2008 alkua Super Aguri kertoi vähentäneensä henkilökuntaansa 30 työntekijällä. Talli tarvitsi lisärahoitusta kolmatta F1-kauttaan varten. Tilannetta ei helpottanut yhtään se, että tallin pääsponsori SS United ei maksanut kaikkia sponsorirahoja tallille.

8. tammikuuta talli ilmoitti, että kauden auto julkaistaan Barcelonassa Espanjassa. Auton julkaisua jouduttiin kuitenkin lykkäämään, koska talli oli epävarma tulevaisuudestaan. Talli aikoi osallistua kauden avaavaan Australian Grand Prix'hin, vaikka se ei osallistunut kautta edeltäneeseen testaukseen.

#### Kuljettajat

Tallin kuljettajina jatkoivat kauden 2007 kuljettajat Takuma Sato ja Anthony Davidson.

Takuma Sato tallin viimeiseksi jääneessä Espanjan Grand Prix'ssä 2008.
#### Menestys kaudella

Tallin kolmannen kauden ensimmäisessä kilpailussa, Australian GP:ssä, tallille kertyi kaksi keskeytystä. Seuraavassa kilpailussa, Malesian GP:ssä, tallin molemmat autot pääsivät maaliin viimeisillä sijoituksilla. Bahrainin GP:ssä tallin autot sijoittuivat sijoille 16. ja 17.

Ennen Espanjan GP:tä tallipäällikkö Aguri Suzuki ilmoitti Magma Groupin vetäytyneen myyntineuvotteluista, ja Hondan olevan haluton rahoittamaan tallia enempää. Talli joutui pahoihin talousvaikeuksiin ennen Espanjaan saapumista. Talli ei kuitenkaan jättänyt Espanjan GP:tä väliin, vaan saapui paikalle Hondan suostuttua rahoittamaan tallia yhden kilpailun verran. Super Agurilla oli tuolloin koko F1-sarjan pienin budjetti. Tallin toisen kuljettajan Davidsonin kerrottiin menettäneen jopa yöunensa tallin ongelmien vuoksi. Talli osallistui lopulta normaalisti Espanjan GP:hen. Saton sijoittui kilpailussa sijalle 13 ja Davidson keskeytti.

#### Kilpailutoiminnan lopettaminen

Honda ilmoitti Espanjan GP:n jälkeen, että se ei enää rahoita Super Agurin osallistumista Turkin Grand Prix'hin, vaan tallin on löydettävä uusi sponsori. Kun tallikaupat Magma Groupin kanssa kariutuivat, Super Aguri yritti löytää rahoitusta saksalaiselta Weigl-yhtiöltä. Kun tarvittavaa rahoitusta ei vieläkään löytynyt, talli päätti sulkea ovensa lopullisesti.

Formula 1 -tulokset
-------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | RunkoMoottoriRenkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | SA05, SA06Honda V8**B** |  | BHR | MAL | AUS | SMR | EUR | ESP | MON | GBR | CAN | USA | FRA | GER | HUN | TUR | ITA | CHN | JPN | BRA | 0 | 11. |
| Japani Takuma Sato | 18 | 14 | 12 | Kesk. | Kesk. | 17 | Kesk. | 17 | 15† | Kesk. | Kesk. | Kesk. | 13 | NC | 16 | DSQ | 15 | 10 |
| Japani Yuji Ide | Kesk. | Kesk. | 13 | Kesk. |  |  |  |  |  |  |  |  |  |  |  |  |  |  |
| Ranska Franck Montagny |  |  |  |  | Kesk. | Kesk. | 16 | 18 | Kesk. | Kesk. | 16 |  |  | TD | TD | TD | TD | TD |
| Japani Sakon Yamamoto |  |  |  |  |  |  |  | TD | TD | TD | TD | Kesk. | Kesk. | Kesk. | Kesk. | 16 | 17 | 16 |
| 2007 | SA07Honda V8**B** |  | AUS | MAL | BHR | ESP | MON | CAN | USA | FRA | GBR | EUR | HUN | TUR | ITA | BEL | JPN | CHN | BRA |  | 4 | 9. |
| Japani Takuma Sato | 12 | 13 | Kesk. | 8 | 17 | 6 | Kesk. | 16 | 14 | Kesk. | 15 | 18 | 16 | 15 | 15† | 14 | 12 |  |
| Iso-Britannia Anthony Davidson | 16 | 16 | 16† | 11 | 18 | 11 | 11 | Kesk. | Kesk. | 12 | Kesk. | 14 | 14 | 16 | Kesk. | Kesk. | 14 |  |
| 2008 | SA08Honda V8**B** |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SIN | JPN | CHN | BRA | 0 | 11. |
| Japani Takuma Sato | Kesk. | 16 | 17 | 13 |  |  |  |  |  |  |  |  |  |  |  |  |  |  |
| Iso-Britannia Anthony Davidson | Kesk. | 15 | 16 | Kesk. |  |  |  |  |  |  |  |  |  |  |  |  |  |  |

### Pistesijat

| Nro | Kilpailu | Pisteitä |
| --- | --- | --- |
| 1 | Espanjan Grand Prix 2007 | 1 |
| 2 | Kanadan Grand Prix 2007 | 3 |
| Yhteensä | 4 |

Kuljettajat
-----------

Takuma Sato oli tallin kuljettajana koko tallin olemassaolon ajan.
* Japani Takuma Sato (2006–2008)
* Japani Yuji Ide (2006)
* Ranska Franck Montagny (2006)
* Japani Sakon Yamamoto (2006)
* Iso-Britannia Anthony Davidson (2007–2008)

Henkilökunta
------------


|  |  |
| --- | --- |
| * Japani Aguri Suzuki
* Italia Daniel Audetto
* Iso-Britannia Kevin Lee
* Iso-Britannia Wayne Humphreys
* Australia Mark Preston
* Iso-Britannia Graham Taylor
* Iso-Britannia Ben Wood
* Iso-Britannia Peter McCool
 | * Iso-Britannia Mark Ellis
* Iso-Britannia Gerry Hughes
* Iso-Britannia Michael Ainsley-Cowlishaw
* Iso-Britannia Richard Connell
* Iso-Britannia Richard Lane
* Espanja Toni Cuquerella
* Iso-Britannia Phil Spencer
* Iso-Britannia Emma Bearpark
 |

Sponsorit
---------


|  |  |
| --- | --- |
| * ANA (2006)
* Asahi (2006)
* Autobacs (2006–2008)
* Bosco Moto (2006)
* Bridgestone (2006–2008)
* ENEOS (2006–2007)
* Honda (2006–2008)
* Life Card (2006)
* NGK (2006–2008)
 | * Samantha Kingz (2006–2008)
* Seiko (2006–2007)
* Takata (2006–2008)
* Kinotrope (2007–2008)
* Metris (2007–2008)
* Rodac (2007–2008)
* Speakerbus (2007–2008)
* Nexsan Technologies (2008)
 |

Lähteet
-------

1. ↑  Super Aguri *Formula 1 Database*. Viitattu 11.8.2008. (englanniksi)
2. ↑  Super Aguri F1 Team *All F1 Info*. Viitattu 11.8.2008. (englanniksi)
3. ↑  F1-talli meni nurin: Super Aguri vetäytyy MM-sarjasta *Ilta-Sanomat*.  6.5.2008. Viitattu 11.8.2008.
4. ↑  Amlin Aguri FIA.  Arkistoitu 30.6.2014. Viitattu 24.11.2014. (englanniksi)
5. ↑  FIA:n virallinen lehdistötiedote kauden 2006 osallistujista  1.12.2005. Fédération Internationale de l'Automobile.  Arkistoitu 7.6.2007. Viitattu 11.8.2008. (englanniksi)
6. ↑  Super Aguri F1 is missing *GrandPrix.com*.  1.12.2005. Viitattu 11.8.2005. (englanniksi)
7. ↑  Super Aguri to re-apply for 2006 *BBC Sport*.  2.12.2005. British Broadcasting Corporation. Viitattu 11.8.2008. (englanniksi)
8. ↑  FIA:n lehdistötiedote  26.1.2006. Fédération Internationale de l'Automobile.  Arkistoitu 16.11.2010. Viitattu 11.8.2008. (englanniksi)
9. ↑  Super Aguri esitteli uutta F1-autoaan Silverstonessa *MTV3.fi*.  19.7.2006. MTV3. Viitattu 11.8.2008.
10. ↑  Räikkönen taisteli kolmanneksi, Rosberg debyytissään seitsemäs *MTV3.fi*.  12.3.2006. MTV3. Viitattu 11.8.2008.
11. ↑  Renault kaksoisvoittoon, Räikkönen ja Rosberg keskeyttivät *MTV3.fi*.  19.3.2006. MTV3. Viitattu 11.8.2008.
12. ↑  Alonso voitti turva-autojen täyttämän kisan, Kimi toinen *MTV3.fi*.  2.4.2006. MTV3. Viitattu 18.5.2008.
13. ↑  F1: Ide sivuun, Montagny kisakuskiksi *MTV3.fi*.  4.5.2006. MTV3. Viitattu 11.8.2008.
14. ↑  Yuji Ide menetti superlisenssinsä *MTV3.fi*.  10.5.2006. MTV3. Viitattu 11.8.2008.
15. ↑  Montagny ajaa Agurilla Ranskassa, Yamamoto Saksassa *MTV3.fi*.  12.7.2006. MTV3. Viitattu 11.8.2008.
16. ↑  Räikkönen paalupaikalle Hockenheimissa *MTV3.fi*.  29.7.2006. MTV3. Viitattu 11.8.2008.
17. ↑  Schumi tiukensi voitolla MM-taistoa, Räikkönen kolmas *MTV3.fi*.  30.7.2006. MTV3. Viitattu 11.8.2008.
18. ↑  Alonso ja Renault F1-mestareiksi, Massa kotivoittoon *MTV3.fi*.  22.10.2006. MTV3. Viitattu 11.8.2008.
19. ↑  FORMULA 1™ Grande Prêmio do Brasil 2006, fastest laps *Formula1.com*.  22.10.2006. Viitattu 11.8.2008. (englanniksi)
20. ↑  Kauden 2006 tulokset, tallien pisteet *Formula1.com*. Viitattu 11.8.2008. (englanniksi)
21. ↑  Anthony Davidson Super Agurin kisakuskiksi *MTV3.fi*.  15.11.2006. MTV3. Viitattu 11.8.2008.
22. ↑  Giedo van der Garde Super Agurin kolmoskuskiksi *MTV3.fi*.  15.12.2006. MTV3. Viitattu 11.8.2008.
23. ↑  Noble, Jonathan: Van der Garde leaves Aguri for Spyker *Autosport.com*.  1.2.2007. Viitattu 11.8.2008. (englanniksi)
24. ↑  Spyker vahvisti Yamamoton sopimuksen *MTV3.fi*.  26.7.2007. MTV3. Viitattu 11.8.2008.
25. ↑  Super Aguri julkisti uuden F1-kilpurinsa *MTV3.fi*.  14.3.2007. MTV3. Viitattu 11.8.2008.
26. ↑  Räikkönen paalupaikalle Australiassa *MTV3.fi*.  17.3.2007. MTV3. Viitattu 11.8.2008.
27. ↑  Räikkönen hienoon voittoon F1-avauksessa *MTV3.fi*.  18.3.2007. MTV3. Viitattu 11.8.2008.
28. ↑  Massa voittoon, Hamilton MM-johtoon, Räikkönen keskeytti *MTV3.fi*.  13.5.2007. MTV3. Viitattu 11.8.2008.
29. ↑  Hamilton avausvoittoon uskomattomassa F1-kisassa *MTV3.fi*.  10.6.2007. Viitattu 11.8.2008.
30. ↑  Kauden 2007 tulokset, tallien pisteet *Formula1.com*. Viitattu 11.8.2008. (englanniksi)
31. ↑  Super Aguri vähentää henkilökuntaa *MTV3.fi*.  24.11.2007. Viitattu 16.12.2007.
32. ↑  Sponsorit *F1-Online.fi*.  27.09.2007.  Arkistoitu 22.1.2008. Viitattu 16.12.2007.
33. ↑  Super Aguri to launch new car in February *Autosport.com*.  8.1.2008. Viitattu 12.8.2008. (englanniksi)
34. ↑  Hamilton voitti Australiassa, Rosberg kolmas, Kovalainen viides, Räikkönen kahdeksas *MTV3.fi*.  16.3.2008. MTV3. Viitattu 12.8.2008.
35. ↑  Kaikkien aikojen suomalaiskisa: Räikkönen voitti, Kovalainen kolmas *MTV3.fi*.  23.3.2008. MTV3. Viitattu 12.8.2008.
36. ↑  Räikkönen kakkossijalla MM-kärkeen *MTV3.fi*.  6.4.2008. MTV3. Viitattu 12.8.2008.
37. ↑  Super Aguri -talli vaarassa kaatua *MTV3.fi*.  16.4.2008. MTV3. Viitattu 12.8.2008.
38. ↑  Super Aguri -pomo: Kohtalo ratkeaa alkuviikosta *MTV3.fi*.  18.4.2008. MTV3. Viitattu 12.8.2008.
39. 1 2  Super Agurin autot kilpailevat sittenkin Espanjassa *MTV3.fi*.  22.4.2008. MTV3. Viitattu 12.8.2008.
40. ↑  Super Agurin vaikeudet veivät Davidsonin yöunet *MTV3.fi*.  26.4.2008. MTV3. Viitattu 12.8.2008.
41. ↑  Räikkönen voitti dramaattisen Espanjan GP:n *MTV3.fi*.  27.4.2008. MTV3. Viitattu 12.8.2008.
42. 1 2  Honda-pomo penseä Super Agurin ostajaehdokkaasta *MTV3.fi*.  3.5.2008. MTV3. Viitattu 12.8.2008.
43. ↑  Super Aguri vetäytyy F1-sarjasta *MTV3.fi*.  6.5.2008. MTV3. Viitattu 12.8.2008.
44. ↑  SuperAguriF1
45. ↑  GoogleBooks
46. ↑  ChicaneF1.com

Aiheesta muualla
----------------

* Kuvia tai muita tiedostoja aiheesta **Super Aguri F1** Wikimedia Commonsissa

* The Formula One Database (Arkistoitu – Internet Archive) (englanniksi)
* Grandprix.com – Super Aguri (englanniksi)

|  |
| --- |
| Japani Super Aguri F1 |
| **Tallipäällikkö:**Japani Aguri Suzuki
**Tunnetuimmat kuljettajat:**Japani Takuma Satō ·  Yhdistynyt kuningaskunta Anthony Davidson ·  Japani Yūji Ide ·  Ranska Franck Montagny ·  Japani Sakon Yamamoto
**Formula 1 -autot:**SA05 ·  SA06 ·  SA07 ·  SA08 |

Formula 1 -valmistajat

|  |  |
| --- | --- |
| Kaudella 2023 | 
* Red Bull Racing
* Ferrari
* Mercedes
* Alpine
* McLaren
* Alfa Romeo
* Aston Martin Aramco
* Haas
* AlphaTauri
* Williams

 |
| Entiset valmistajat | 
* AFM
* AGS
* Alfa Romeo
* Alta
* Amon
* Andrea Moda
* Apollon
* Arrows
* Arzani-Volpini
* Aston-Butterworth
* ATS (Italia)
* ATS (Saksa)
* BAR
* Behra-Porsche
* Bellasi
* Benetton
* BMW Sauber
* Boro
* Brabham
* Brawn
* BRM
* BRP
* Bugatti
* Caterham
* Cisitalia
* Coloni
* Connaught
* Connew
* Cooper
* Dallara
* De Tomaso
* Derrington-Francis
* Eagle
* Eifelland
* Emeryson
* EMW
* ENB
* Ensign
* ERA
* EuroBrun
* Ferguson
* FIRST
* Fittipaldi
* Fondmetal
* Footwork
* Force India
* Forti
* Frazer Nash
* Fry
* Gilby
* Gordini
* Hesketh
* Hill
* HWM
* Honda
* HRT
* Jaguar
* JBW
* Jordan
* Kauhsen
* Klenk
* Kojima
* Kurtis Kraft
* Lancia
* Larrousse
* LDS
* LEC
* Leyton House
* Life
* Ligier
* Lola
* Lotus
* Lotus
* Lyncar
* Maki
* Manor
* March
* Martini
* Marussia
* Maserati
* Matra
* McGuire
* Merzario
* Midland
* Milano
* Minardi
* Modena
* Onyx
* OSCA
* Osella
* Pacific
* Parnelli
* Penske
* Porsche
* Prost
* Racing Point
* RAM
* Rebaque
* Renault
* Rial
* Sauber
* Scarab
* Scirocco
* Shadow
* Shannon
* Simtek
* Spirit
* Spyker
* Stebro
* Stewart
* Super Aguri
* Surtees
* Talbot
* Talbot-Lago
* Tec-Mec
* Tecno
* Theodore
* Token
* Toleman
* Toro Rosso
* Toyota
* Trojan
* Tyrrell
* Vanwall
* Veritas
* Virgin
* Williams (FWRC)
* Wolf
* Zakspeed

 |
| Indianapolis 500 -tallit (1950–1960) | 
* Adams
* Deidt
* Del Roy
* Dunn
* Elder
* Epperly
* Ewing
* Hall
* Kuzma
* Langley
* Lesovsky
* Marchese
* Meskowski
* Moore
* Nichels
* Olson
* Pankratz
* Pawl
* Phillips
* Rae
* Schroeder
* Sherman
* Stevens
* Sutton
* Trevis
* Turner
* Watson
* Wetteroth

 |

JapaniJapanilaiset Formula 1 -tallit

* Honda
* Kojima
* Maki
* Super Aguri
* Toyota